**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Megtelepedés**

**1). A magyarság megtelepedése törzsenként történhetett.  
Sok középkori település nevében megőrződtek a törzsek elnevezései.  
Ezek a település nevek bizonyítják a törzsek szállásterületének a helyét.  
(**Kápolnás**nyék**, Hajmás**kér**, Duna**keszi**, Békás**megyer**, Pilisboros**jenő**,  
Balassa**gyarmat**).   
**Az Árpádok törzse központi helyet foglalt el.  
A törzsek a szállásterületüket gyepűvel választották el egymástól.**

**Kalandozások**

**2). A magyarság a honfoglalás korában nomád életmódot folytatott, főleg juhokat és lovakat tenyésztettek.**A földművelés alig játszott szerepet a gazdálkodásukban.  
Az év nagy részében állataikkal a legelőket járták.   
Ezekből viszont **a Kárpát – medencében** a vándorlás korábbi állomásaihoz képest jóval **kevesebb állt rendelkezésre.**A magyarság már a honfoglalás előtt is indított katonai vállalkozásokat.  
**Kalandozásoknak azonban a 899 és 970 közötti zsákmányszerző hadjáratokat nevezzük.**Ezek leginkább nyugat és dél felé irányultak. Elődeink még az Atlanti - óceánig is eljutottak!  
**A jellegzetes könnyűlovas harcmodor és fegyverzet (íj, nyíl, szablya) óriási riadalmat váltott ki a megtámadott népekből.  
3). A magyarok törzsenként indultak egyre távolabbi rabló hadjárataikra.  
A hadjáratok sikerének oka, hogy ebben az időben Európában feudális anarchia uralkodott.**A támadok ezt kihasználták.  
Miután **I. Ottó német – római császár erős központi hatalmat hozott létre** a hadjáratok sikertelenebbek lettek.  
**A fejlettebb lovagi harcmodor is érvényesülni kezdett** a magyarok könnyű lovasságával szemben.

**A kalandozások következményei**

**4). A törzsi vezetők és az egyszerű katonák nem egyformán részesültek a zsákmányból**, így megnőtt közöttük a vagyoni különbség.   
Ezzel egy időben a törzsfők körül megerősödött a katonai kíséret.   
**A törzsenként folytatott portyák arra is utalnak, hogy a fejedelmi hatalom meggyengült.**

A kalandozások korának végén **955**-től (ekkor szenvedték el a magyarok legsúlyosabb vereséget **Augsburgnál**) a hagyomány szerint Árpád unokája, **Taksony** volt a **fejedelem**.

**Fogalmak – Évszámok**

**gyepű – a törzsek szállásterületét elválasztó mesterséges védvonal;**

**899 – 970 – a kalandozó, zsákmányszerző hadjáratok időszaka;  
 72 ilyen hadjáratról tudunk, melyet 30%-ban déli, 70%-ban  
 nyugati irányban indítottak a támadó törzsek.**

**feudális anarchia – Nyugat-Európában a X. században meggyengült a   
 központi királyi hatalom;  
 ez az „összevisszaság” nagyban elősegítette azt, hogy   
 magyarok sikereket érhettek el a fejlettebb lovagi  
 harcmodorral szemben.  
I. /Nagy/ Ottó – Német-római császár, aki felszámolta a feudális anarchiát  
 és erős központi hatalmat alakított ki.**

**933 – a magyarok első nagyobb veresége Merseburgnál.**

**955 – az augsburgi nagy vereség, amely a kalandozóhadjáratok végét is  
 jelentette.**